Uudistuva Eurooppa -ryhmä

Uudistuva Eurooppa -ryhmä () on Euroopan parlamentin poliittinen ryhmä, joka perustettiin parlamentin yhdeksännelle istuntokaudelle 2019–2024. Ryhmä syntyi Euroopan liberaalidemokraattien liiton ryhmän pohjalle, joka toimi vuosina 2004–2019. Ryhmään kuuluvat Alde-puolueen jäsenet, Ranskan En Marche! sekä romanialaiset puolueet PLUS ja USR, jotka osallistuivat Romanian europarlamenttivaaleihin yhtenä listana.

Vuoden 2024 europarlamenttivaalien jälkeen Uudistuva Eurooppa on viidenneksi suurin ryhmä 77 edustajallaan. Ryhmällä on kaksi parlamentin varapuhemiestä, Slovakian Martin Hojsík ja Belgian Sophie Wilmès.

 Historia 
ALDE-ryhmän puheenjohtajana toimineen Guy Verhofstadtin mukaan nimenmuutos tuli ajankohtaiseksi, kun Ranskan presidentti Emmanuel Macronin La République En Marche! -puolue siivitti toukokuun 2019 europarlamenttivaaleissa 21 paikallaan Alden vaalivoittoon. Eurooppamyönteistä ohjelmaa ajaneet macronilaiset osallistuivat vaaleihin nimellä "Renessanssi" ja ovat sittemmin pyrkineet eroon liberaali-sanasta, jolla on Ranskassa negatiivinen konnotaatio.

Tammikuussa 2024 ryhmän puheenjohtajaksi valittiin ranskalainen Valérie Hayer.

 Suomalaiset ryhmässä 
Suomalaisia europarlamentaarikkoja ryhmässä kaudella 2024–2029 ovat Keskustan Elsi Katainen ja Katri Kulmuni sekä RKP:n Anna-Maja Henriksson.

 Jäsenet 
RE-ryhmään kuuluu puolueita ALDE- ja EDP-puolueista, itsenäisistä puolueista ja sitoutumattomista edustajista. 
MaaPuolueEurooppalainen puolue Meppien määrä AlankomaatVapauden ja demokratian kansanpuolueALDEDemokraatit 66ALDE BelgiaFlaamilaiset liberaalit ja demokraatitALDEReformiliikeALDELes Engagés BulgariaOikeuksien ja vapauksien liikeALDEMe jatkamme muutostaALDE EspanjaBaskien kansallispuolueEDP IrlantiFianna FáilALDEItsenäinen IrlantiMichael McNamarasitoutumattomat ItävaltaNEOSALDE LatviaAttīstībai/Par!ALDE LiettuaTyöväenpuolueALDELiettuan tasavallan liberaalien liikeALDE LuxemburgDemokraattinen puolueALDELiberaali aloiteALDEPolska 2050 RanskaHorizons -Demokraattinen liikeEDPRenessanssi -Demokraattien ja riippumattomien unioniALDEBernard GuettasitoutumattomatPelastakaa Romania -liittoALDEPMP - RuotsiKeskustapuolueALDELiberaalitALDE SaksaVapaa demokraattinen puolueALDEVapaat äänestäjätEDP SlovakiaProgresívne SlovenskoALDE SloveniaGibanje SvobodaALDE SuomiKeskustaALDERKPALDE TanskaVenstre, Tanskan lliberaalipuolueALDERadikaali VenstreALDEModeraatitALDE ViroViron keskustapuolueALDEViron reformipuolueALDE

 Lähteet 

Luokka:Europarlamenttiryhmät
Luokka:Euroopan liberaalidemokraattinen puolue